als_Latn dik_Latn sag_Latn
Kryeministri i Finlandës, Alexander Stubb, ka thënë se vendi i tij, i cili ndan një kufi prej 1,300 kilometrash me Rusinë, nuk duhet të përjashtojë mundësinë e aplikimit për anëtarësim në NATO, gjatë katër vjetëve të ardhshëm.
Finlanda është njëri nga vendet e rajonit të Baltikut që ka raportuar inkursione nga avionët ushtarakë rusë, kohëve të fundit.
“Mendoj se është shumë e rëndësishme që ne, gjatë mandatit të qeverisë së ardhshme, të mos e përjashtojmë aplikimin për anëtarësim në NATO”, ka thënë Stubb, në një konferencë të përbashkët për gazetarë me sekretarin e përgjithshëm të NATO-s, Jens Stoltenberg.
Finlanda mban zgjedhjet e përgjithshme më 19 prill.
Stubb po ashtu ka thënë se nëse Finlanda vendos për anëtarësimin në NATO, vendimi duhet të ketë miratimin e publikut.
als_Latn als_Latn als_Latn als_Latn als_Latn